• Toimumisaeg: 26.03.2015

Teema: „Mina kui ettevõtja ja minu äriidee“

Esimene koolituspäeva käigus anname ülevaate teemal, mis on ettevõtlus ja kes on ettevõtja, milliseid ettevõtlustüüpe on olemas ja millised on selle valdkonna ohud ning võimalused. Räägme äriideedest, millised on hea äriidee tunnused, kuidas seda hinnata ja testida.

Koolitaja: Algis Perens

• Toimumisaeg: 27.03.2015

Teema: „Ärimudeli arendamine“

Teisel koolituspäeval on vaatluse all ärimudeli temaatika. Vaatame, milliseid on erinevad ärimudelid ja mis on ärimudeli ja äriplaani vahe. Iga osaleja saab kaardistada oma ettevõtte ärimudeli.

Koolitaja: Algis Perens

• Toimumisaeg: 14.04.2015

Teema: „Turundusstrateegia“

Kolmas koolituspäev keskendub turundusstrateegia teemadele. Analüüsime turunduse rolli üldisemalt, millised on turunduse eripärad väikeettevõttes. Saame teada millised on turunduse tööriistad ja kuidas neid kasutada. Kuidas teha turuanalüüsi, kuidas seada turunduseesmärke, kuidas oma sõnumit välja töötada, kuidas valida turunduskanaleid ja partnereid ning kuidas oma tulemuslikkust mõõta. Eraldi teemana pöörame tähelepanu internetiturundusele.

Koolitaja: Algis Perens

• Toimumisaeg: 15.04.2015

Teema: „Müük. Turundus- ja müügiplaan“

Neljas koolituspäev on pühendatud müügile. Saame teada, mis on turunduse ja müügi vahe, kuidas seada müügieesmärke, kuidas leida müügikanaleid, kuidas määrata oma kauba hinda. Koolituse käigus saavad koolitatavad koostada oma turundus- ja müügiplaani.

Koolitaja: Algis Perens

• Toimumisaeg: 22.04.2015

Teema: „Finantsjuhtimise alused“

Viiendal koolituspäeval keskendume finantsjuhtimisele. Anname ülevaate, mida tähendab finantsplaneerimine, miks see väikeettevõttes vajalik on ning vaatame, millised on erinevad raamatupidamisnõuded ning kuidas neid väikeettevõttes korraldada. Tutvustame ettevõtlusega seotud maksude temaatikat ning õpetame lugema finantsaruandeid.

Koolitaja: Argo Teral

* Toimumisaeg: 04.05.2015

Teema: „Tootearendus ja teenuse disain“

Kuues koolituspäev on tootearenduse ja teenuste disaini päralt. Anname ülevaate sellest, mida tähendab tootearendus ja kuidas seda kasutaja vajadustest lähtuvalt teha. Räägime sellest, kuidas eristuda ja kuidas teha pakkumisi.

Koolitaja: Elmo Puidet

• Toimumisaeg: 12.05.2015

Teema: „Meeskond ja juht. Äriplaanide esitlus“

Viimasel koolituspäeval räägime üldjuhtimisest, juhi rollist ja meeskonna loomisest. Toimub ka koostatud äriplaanide esitlus ning alustatavatele ettevõtetele suunatud rahastusvõimalustest räägib piirkonna ettevõtluskonsultant. Samuti on viimasel koolituspäeval võimalus kohtuda ühe piirkonna eduka ettevõtjaga.

Koolitaja: Algis Perens